Hester Rossouw (26 April 1895 – Paarl, Wes-Kaap, 1 Julie 1988) was die eggenote van die NG predikant dr. Servaas Rossouw en moeder van Suid-Afrika se staatspresidentsvrou Elize Botha. As pastoriemoeder het sy saam met haar man gearbei in die gemeentes Nuwe Kerk van 1920 tot 1921, Senekal tot 1926, Albertinia tot 1930, Swellendam tot 1944 en daarna tot enkele jare voor sy dood op Maandag 11 Junie 1956 in Maitland. Haar man was ’n boorling van Montagu wat sy voorbereidende studie aan die Victoria-kollege voltooi en in 1914 na Princeton in die VSA gegaan en sy proponentseksamen daar afgelê en toe sy M.A. aan die Universiteit van Chicago behaal het. Eindelik het hy in Louisville, Kentucky, sy doktorsgraad in godgeleerdheid magna cum laude verwerf onder die toe wêreldbekende prof. A.T. Robertson. Ná sy promosie in Amerika is hy na Amsterdam in Nederland waar hy aan die Vrije Universiteit en die Universiteit van Amsterdam sowat ses maande klas geloop het, onder andere onder dr. Bavinck, dogmatikus. In dié tyd het dr.